钦定古今图书集成/明伦汇编/氏族典/第284卷 > 黄愿
## 钦定古今图书集成/明伦汇编/氏族典/第284卷 > 黄愿

按《龙溪县志》：“愿字修可，彦臣长子也。宣和中，以父任
补官，历枢密院编修，大府、司农少卿。靖康初，知楚州，
值京东震恐，有刘士忠者，肆为浮言，愿枭其首以安
众。建炎元年，徙知扬州，安抚淮南东路。朝论以愿熟
于邦计，将除户部侍郎。有阻之者，乃加右文殿修撰。
三年春，金人至城下，时相黄潜善仓皇命愿赴京口”，
因坐失守削秩。上知之深，未逾年，复原官，遂乞休致。